આમ છતાં એમણે અભ્યાસ ચાલુ રાખ્યો હતો. ૧૮૮૫માં તેઓ મુંબઈ યુનિવર્સિટીના ફેલો નિમાયા. ૧૮૮૭માં એલ.એલ.ડી.ની (એડિનબરો યુનિવર્સિટી) માનદ ડીગ્રી મળી. અભ્યાસ ચાલુ રાખી એમણે એમ.બી.સી.એમ. અને એમ.આર.સી.પી.ની ડીગ્રીઓ મેળવી. ૧૮૯૧માં તેમણે “આર્યન મેડિકલ સાયન્સ” નામે આયુર્વેદના ઇતિહાસ વિશે એક પ્રમાણભૂત મહાનિબંધ (થીસીસ) લખી એડીનબરો યુનિવર્સિટીની એમ.ડી.ની ડીગ્રી મેળવી તથા કલકત્તા યુનિવર્સિટીના “પ્રાણાચાર્ય” પણ થયા. ૧૮૯૨માં એમને ડી.સી.એલ. (ઓક્સફર્ડ)ની ડીગ્રી મળી. આ ઉપરાંત એમણે જી.સી.એસ.આઈ., જી.સી.આઈ.ઈ., એફ.આર.એસ. (એડિનબરો), ડી.સી.એલ. (ઓક્સફર્ડ), એમ.આર.આઈ. (ગ્રેટ બ્રિટન), એફ.સી.પી.એન્ડ એસ. (મુંબઈ)ની પદવીઓ પ્રાપ્ત કરી હતી.